62024CO0450_INF
Ordonanța Curții (Camera a noua) din 10 februarie 2025 –[Cudu] (
i
)
(Cauza C-450/24)
„Trimitere preliminară – Articolul 99 din Regulamentul de procedură al Curții – Răspuns care poate fi în mod clar dedus din jurisprudență – Articolul 17 din Carta drepturilor fundamentale a Uniunii Europene – Dreptul de proprietate – Decizia-cadru 2005/212/JAI – Confiscarea produselor, a instrumentelor și a bunurilor având legătură cu infracțiunea – Reglementare națională care prevede confiscarea, în beneficiul statului membru în cauză, a bunului utilizat pentru săvârșirea unei infracțiuni de descărcare ilegală de mărfuri în tranzit – Bun aparținând unui terț”
Cooperarea judiciară în materie penală – Decizia-cadru privind confiscarea produselor, a instrumentelor și a bunurilor având legătură cu infracțiunea – Domeniu de aplicare – Confiscarea – Noțiune – Măsură națională care determină confiscarea în beneficiul statului a unui bun aparținând unui terț de bună-credință, utilizat pentru săvârșirea unei infracțiuni de descărcare ilegală de mărfuri în tranzit – Măsură dispusă de o instanță națională în legătură cu o infracțiune, care determină deposedarea definitivă de bunul confiscat – Includere – Drepturi fundamentale – Dreptul de proprietate – Reglementare națională care permite confiscarea în beneficiul statului a unui bun aparținând unui terț de bună-credință, utilizat pentru săvârșirea unei infracțiuni de descărcare ilegală de mărfuri în tranzit – Inadmisibilitate
[Carta drepturilor fundamentale a Uniunii Europene, art. 17 alin. (1); Directiva 2014/42 a Parlamentului European și a Consiliului, art. 2 pct. 4; Decizia-cadru 2005/212 a Consiliului, considerentul (3) și art. 2 alin. (1)]
(a se vedea punctele 26-31 și dispozitiv 1)
Dispozitivul
Articolul 2 alineatul (1) din Decizia-cadru 2005/212/JAI a Consiliului din 24 februarie 2005 privind confiscarea produselor, a instrumentelor și a bunurilor având legătură cu infracțiunea coroborat cu articolul 17 alineatul (1) din Carta drepturilor fundamentale a Uniunii Europene
trebuie interpretat în sensul că
se opune unei reglementări naționale care permite confiscarea unui instrument utilizat pentru săvârșirea unei infracțiuni de descărcare ilegală de mărfuri în tranzit în cazul în care acest instrument aparține unui terț de bună-credință.
(
i
)	Numele prezentei cauze este un nume fictiv. El nu corespunde numelui real al niciuneia dintre părțile la procedură.